མཚན་མོ་དེར་ཁོས་ཐེངས་དང་པོར་འགྲོན་ཁང་གི་གོང་གཏམ།བརྒྱ་ནས་དགུ་བཅུ།བརྒྱད་ཅུ།བདུན་ཅུ་་་་་་་མཐར་སྒོར་ལྔ་བཅུ་བྱིན་ནས་ཞག་མལ་བྱས།ཟ་ཁང་ཤིན་ཏུ་མང་མོད།ཁོ་ལ་འཚམ་པ་ཞིག་མ་རྙེད་པར་ཆུ་ཚོད་གཅིག་ལྷག་འགོར།ཡར་ཉུལ་མར་ཉུལ་བྱས་བྱས་མཐར་ཕྱེ་ཐུག་འཐུང་ས་ཞིག་རྙེད་མོད།དེ་ནི་ཕ་ཡུལ་རྫོང་མཁར་གྱི་ཞིམ་མངར་ཅན་གྱི་ཐུག་པ་དང་རྩད་ནས་མི་འདྲ་བར་ཁ་ཚ་ནས་ལྕེ་ལེ་སྦྲིད་པ།ཤ་ཉུང་བས་ཤིག་འཚོལ་འཚོལ་དགོས་པ་ཞིག་སྟེ།ལྟོགས་མགོ་གནོན་སྤྱད་ཙམ་ལས་ཞིམ་པོ་ཡེ་མ་བྱུང་།ཟ་ཁང་ལས་སྒོར་བུད་ཚེ་ས་རུབ་ཟིན་ལ།དཀར་དམར་གློག་འོད་ཀྱིས་མིག་འཕྲུལ་བར་བྱེད།ད་ཅི་ཟ་ཁང་མ་རྙེད་པ་ལྟར་ཁོ་སྡོད་སའི་འགྲོན་ཁང་མ་རྙེད་པར་ཡར་ཉུལ་མར་ཉུལ་བྱས་ནས་ཡང་ཆུ་ཚོད་ཁ་ཤས་འགོར་བས་ཐང་ཆད།